# Spørsmål og svar

# Dialogkonferanse, anskaffelse av fagsystem skoleskyss

# 16.mai 2017

* Hvem organiserer praktiske behov i taxiene når elevene har spesielle behov?

Svar: Vi har et anbud på taxi. De fleste transportørene leverer tjenester for funksjonshemmede og friske. Det er i hovedsak transportørene som optimaliserer kjøringen. Fylkeskommunen gir ved behov spesifikke beskjeder for elever med særskilte behov.

* Er det ønskelig med et brukergrensesnitt for innbyggere som ønsker å undersøke om de bor innenfor avstandsgrenser mellom skole og hjem? Ei digital løsning som også svarer på en del spørsmål?

Svar: Vi er åpne for alt.

* Er det fylkeskommunen eller leverandørene som foretar ruteplanleggingen?

Svar: Pr i dag er det transportørene som har ansvaret for dette. Fylkeskommunen følger

med og kommer eventuelt med innspill. Ruteplanleggingen er dynamisk, det skjer stadig

endringer underveis i skoleåret.

* Skal transportørene gjøre optimaliseringen i egne interne systemer eller i dette nye systemet?

Svar: Vi er åpen for alle gode tanker.

* Skal den nye løsningen ha eget arkiv?

Svar: Nei, vi bruker i dag Public 360.

* Skal den nye løsningen kunne håndtere personsensitive dokumenter?

Svar: Det er et stort behov for et fagsystem som ivaretar personsensitivt innhold og dokument/informasjonsflyt mellom ulike aktører.

* Det er utfordringer på hva som skal beregnes på som godkjent skolevei, eks som belysning og vinterbrøytet vei er bundet opp i kommunens oppdaterte veinett mellom hjem og skole. Skal man basere seg på det som er i dag eller skal det nye systemet også løse dette?

Svar: Vi har som prinsipp å gjenbruke informasjon i nasjonale registre. Dvs. at vi ønsker å stole på og gjenbruke det som finnes også i dette tilfellet.

* På løsningen dere har i dag for elever i videregående skole som reiser med kollektivtilbudet: Hvem kan søke?

Svar: Alle som vil kan søke. Elevene mottar umiddelbart vedtak om innvilget eller avslag.

* Hvordan håndtere dere delt bosted i løsningen for de videregående elevene?

Svar: Folkeregistret adresse over 6 km er innvilget. Om ikke folkeregistrert adresse er over 6 km må elevene sende inn bekreftelse på annet bosted. Telemark fylkeskommune har i løpet av våren fått tilgang til foreldreansvar i folkeregistrert. Det gir muligheter for automatisering i en fremtidig løsning.

* Må elevene søke eller kan dere tildele busskort etter skolelister?

Svar: Det er tatt et valg på at elever skal søke. Kostnadsberegnet.

* Bruker dere Ruter sitt api?

Svar: Nei, vi gjorde det i en av de første testløsningene. Vi valgte å ikke gi holdeplassinformasjon til elevene i en digital løsning, da holdeplassene kan endre seg avhengig av når man sjekker busstider.

* Kan dere kjøre en-til-en- møter på skype?

Svar: Ja

* Når skal det nye systemet være i drift?

Svar: Kanskje neste skoleår. Vi har fokus på å få et godt produkt framfor å ha hastverk til implementering.

* Gjør dere brukerreiser, og deler dere denne informasjonen?

Svar: Ja, vi har gjennomført noen brukerreiser, men vi kommer ikke i havn her før tidlig høst. Informasjonen vi avdekker i brukerreisene vil bli bakt inn i behovene våre.

* Hvem er primærgruppene og sekundærgruppene?

Svar: Elever og foreldre samt transportørene

* Skal den nye løsningen kunne håndtere personsensitive dokumenter?

Svar: Søknadene om tilrettelagt skyss baserer seg på personsensitiv informasjon. Dette må håndteres i prosessene. Vi ønsker innspill fra leverandører på hvordan løse dette.

* Kan dere dele informasjon om hvem som er her?

Svar: Ja

* Når anbudsgrunnlaget kommer ut, kan dere presisere hvordan dere definerer service, support og vedlikeholdsavtaler? Hvem har ansvar for drift hvis flere tilbydere går sammen om å lage løsningen? Det kan oppleves som en risiko for en leverandør å delta i konkurransen hvis flere går sammen om ei løsning

Svar: Vi ønsker at tilbyder kommer selv med forslag til dette. I et konkurransegrunnlag er det vanskelig for oss å gå ut med krav til service, support og vedlikeholdsavtaler da vi ikke vet hvordan løsningen blir. Vi syns det er viktig at dere som leverandører beskriver risikoen/problemstillingene ved å delta i en slik konkurranse slik at vi kjenner til den. Leverandørene kan også signalisere forbehold i et tilbud.

* Hvor mange årsverk brukes på skoleskyss?

Svar: 3 årsverk på saksbehandlere i samferdselsavdelingen. I tillegg noe på arkiv, økonomi og hos administrativt personale ute på skolene. Da vi for to år siden digitaliserte søknadsskjema for ordinære elever i videregående skole beregnet vi spart tid pr søknad til 20 – 25 min. Tiden er ikke i beregnet saksbehandling, kun tiden det tok for å få skjema inn. Minuttene fordelte seg i 3 ulike avdelinger i organisasjonen; Hos samferdsel, arkiv og hos administrativt personalet i de videregående skolene.

* Leverandørene kommer med ønsker om å arrangere en-til-en dialogene i Oslo.
* Skriftlige innspill i forkant av en-til-en samtalene: Innholdet er opp til leverandøren. Innspillene kan være på et overordnet nivå, skissere problemstillinger, inneholde konkrete løsningsforslag, (maks fire A4-sider pr leverandør).
* En-til-en samtalene er konfidensielle. Det som blir diskutert i samtalene deles ikke med andre leverandører.